title: Aegypius monachus
text: Esta especie ye monógama y añera nos árboles. Cada añu (anque dacuando pasen dalgunu ensin procrear) la pareya retorna al mesmu nial qu'usaron añu tres d'añu, amestándo-y dalguna capa más. La fema pon namái un güevu que la pareya guaria por vegaes mientres 55 díes. A principios de mayu abre'l cascarón y los padres alimenten al pitucu hasta que pue entamar el vuelu. Hasta entós siempres s'atopa un adultu nel nial, que nun abandona si nun se-y ataca violentamente.